કપાસ સલાહકાર બોર્ડના અંદાજ પ્રમાણે દેશમાં ચાલુ વર્ષે કપાસનું ઉત્પાદન ૩૩૮ લાખ ગાંસડી રહેવાનું અનુમાન છે, જે પાછલે વર્ષે ૩૮૬ લાખ ગાંસડીનું ઉત્પાદન થયું હતું. રાજ્યમાં ચાલુ સિઝનમાં કપાસનાં ઉત્પાદનમાં ૧૬ ટકાનો ઘટાડો નોંધાઇ ૯૪ લાખ ગાંસડીનું ઉત્પાદન રહેવાનું અનુમાન છે. દરમિયાન કપાસની નવી આવકના નબળા અંદાજને કારણે કપાસના ભાવમાં છેલ્લા ચાર પાંચ મહિનામાં ૩૫ ટકાથી વધુનો વધારો જોવાઇ ચૂક્યો છે.